ຕຳຫຼວດ ເມືອງ Furguson ແລະ ພວກປະທ້ວງ ຕົກລົງກັນ ກ່ຽວກັບ ກົດການປະທ້ວງ
​ຕຳຫລວດ ໃນ​ເມືອງ Ferguson ລັດ Missouri ໃນພາ​ກກາງ ຂອງສະຫະລັດ ຕົກລົງ​ເຫັນ​ດີ​ ນຳ “ກົດ​ຂອງ​ ການ​ປະ​ທ້ວງ” ກັບ ກຸ່ມພວກນັກເຄື່ອນໄຫວຕ່າງໆ.
ບັນດາເຈົ້າໜ້າທີ່ຕຳຫລວດ ຢູ່ທີ່ເມືອງ Ferguson ລັດ Mis- souri ໃນພາກ ກາງຂອງສະຫະລັດໄດ້ເຫັນດີນຳ “ກົດຂອງ ການປະທ້ວງ” ກັບບັນດາອົງການຈັດຕັ້ງຂອງພວກນັກເຄື່ອນ ໄຫວ ເພື່ອຄໍ້າປະກັນວ່າການປະທ້ວງຈະມີຂຶ້ນຢ່າງ ສະຫງົບ ເວລາຄະນະຕຸລາການອອກຄຳຕັດສິນ ໃນບໍ່ເທົ່າໃດວັນຂ້າງ ໜ້ານີ້ວ່າ ຈະຟ້ອງຕຳຫລວດຜີວຂາວ ຜູ້ທີ່ຍິງສັງຫານໜຸ່ມ ນ້ອຍຜິວດຳ ທີ່ບໍ່ຕິດອາວຸດໃນຕົ້ນເດືອນສິງຫາຜ່ານມານັ້ນ ຫລືບໍ່ ເຫດຮ້າຍດັ່ງກ່າວ ໄດ້ພາໃຫ້ມີການປະທ້ວງຢູ່ຫລາຍອາທິດ ຊຶ່ງບາງຄັ້ງບາງ ຄາວກໍໄດ້ເກີດຮຸນແຮງຂຶ້ນ ຢູ່ໃນເຂດຊານ ເມືອງ ຂອງນະຄອນ St Louiseທີ່ໄດ້ກາຍມາເປັນຈຸດລະເບີດທີ່ພົວພັນກ່ຽວກັບເລື້ອງ ຜີວພັນຢູ່ໃນສະຫະລັດ ໃນວັນສຸກວານນີ້ ຜູ້ບໍລິຫານສູງສຸດຂອງເຂດເມືອງ St Louis ທ່ານ Charlie Dooley ກ່າວວ່າ ທ່ານ “ຄາດຫວັງໃນທາງດີທີ່ສຸດ” ບໍ່ວ່າຄະນະຕຸລາການ ຈະຕັດສິນຢ່າງໃດກໍ ຕາມ ທ່ານ Dooley ກ່າວວ່າ ທ່ານພົບເຫັນວ່າ ມີຄວາມຫວັງ “ທີ່ພວກເຮົາສາມາດນັ່ງ ອ້ອມໂຕະ ເຖິງແມ່ນວ່າ ເຮົາມີແນວຄິດທີ່ແຕກຕ່າງກັນ ” ທ່ານຮ້ອງຂັ້ນຕອນການຮ່າງ ກົດລະບຽບການປະທ້ວງນີ້ວ່າ “ເປັນທີ່ໜ້ານັບຖື ” ບັນດາກຸ່ມປະທ້ວງ ຈາກທົ່ວປະເທດ ກຳລັງວາງແຜນ ຈະໄປໂຮມຊຸມນຸມກັນ ທີ່ເມືອງ Fergurson ເປັນຈຳນວນຫລວງຫລາຍ ຖ້າຫາກຄະນະຕຸລາການ ເຮັດໃຫ້ເຈົ້າໜ້າທີ່ Darren Wilson ພົ້ນຈາກຄວາມຜິດ ເຈົ້າໜ້າທີ່ຕຳຫລວດທ້ອງຖິ່ນ ໄດ້ວາງແຜນຮັບ ມືສຸກເສີນໄວ້ລ່ວງໜ້າ ໃນກໍລະນີທີ່ການປະທ້ວງກາຍເປັນ ຄວາມຮຸນແຮງ ຄະນະຄຸລາການ ໄດ້ເລີ້ມພິຈາລະນາຄະດີນີ້ ມາຕັ້ງແຕ່ທ້າຍເດືອນສິງຫາ ແລະຍັງພວມ ພິຈາລະນາຄະດີດັ່ງກ່າວນີ້ຢູ່